Държавен вестник, бр. 100, 2003 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  100
(3) Договарящите страни оказват пълна под-
крепа на своите железопътни и пристанищни
администрации, за да подпомогнат развитие-
то на тяхната инфраструктура за комбиниран
транспорт.
(4) Договарящите страни вземат всички не-
обходими мерки, така че пътните превозни сред-
ства, осъществяващи комбиниран превоз на
товари до/от терминалите за комбиниран тран-
спорт на територията на техните държави, да
не бъдат обект на забрани за движение, прила-
гани в съботи, недели и национални празници.
(5) Договарящите страни предприемат всич-
ки необходими мерки да създават условия път-
ните превозни средства да могат да се движат с
обща маса до 44 тона в началния и крайния етап
от комбинирания превоз.
(6) Договарящите страни предприемат всич-
ки необходими действия за ускоряване на гра-
ничните проверки, свързани с комбинираните
превози, и съдействат за преместване дейност-
та по митническата обработка от граничните
пунктове на интермодалните терминали (же-
лезопътни и пристанищни).
(7) Договарящите страни си сътрудничат и
съдействат за създаване на благоприятни меж-
дународни условия за стимулиране на комби-
нираните превози и вземат мерки за насърчава-
не развитието на маршрутите, които общо ще
използват.
(8) Смесената комисия по комбиниран тран-
спорт определя съотношението между извър-
шените превози и поощрителната квота разре-
шителни за автомобилен транспорт при изпол-
зване на превозите Ро-Ла и Ро-Ро в рамките на
комбиниран превоз между териториите на две-
те договарящи страни и транзит през техните
територии с пътни превозни средства, регист-
рирани на територията на една от договаря-
щите страни.
Член 7
Сътрудничество и смесена комисия
(1) Компетентните власти на договарящите
страни (Министерството на транспорта и съоб-
щенията на Република България и Министер-
ството на транспорта и телекомуникациите на
Република Албания) предприемат необходими-
те стъпки за изпълнение и прилагане на тази
спогодба и за взаимна размяна на всяка полез-
на информация. Компетентните власти свое-
временно се информират за всяка промяна във
вътрешното законодателство, отнасяща се до
комбинираните превози, както и при настъпва-
не на изменение, касаещо техните пълномощия.
Компетентните власти взаимно си оказват съ-
действие с цел изпълнение на тази спогодба.
(2) Всички въпроси, свързани с прилагането
на тази спогодба, се решават от смесената ко-
мисия, която се учредява от договарящите стра-
ни по предложение на техните съответни орга-
ни. Всяка договаряща страна определя пред-
ставителите си в смесената комисия в срок
тридесет дни от датата на влизане на тази спо-
годба в сила. Председателите на договарящите
страни имат право да канят и други експерти в
работата на смесената комисия.
(3) Заседанията на смесената комисия се
провеждат по искане на председателя на една
от договарящите страни.
(4) Смесената комисия има право да предла-
га изменения и допълнения на тази спогодба.
Член 8
Нарушения на разпоредбите
(1) В случай на извършване на нарушения от
страна на превозвача, оператора и техни слу-
жители на разпоредби, действащи на територия-
та на другата договаряща страна, както и при
нарушаване договореностите по тази спогодба,
след искане на компетентните власти на дого-
варящата страна, на чиято територия е станало
съответното нарушение, компетентните влас-
ти на другата договаряща страна имат право да
предприемат едно от следните действия:
а) да предупредят превозвача, извършил
нарушението, да съблюдава действащите раз-
поредби;
б) да преустановят издаването на нови спе-
циални и поощрителни разрешителни за този
превозвач или;
в) да анулират специалните и поощрителни-
те разрешителни за определен период от време;
г) при особено тежки провинения от страна
на превозвача и/или оператора на услугата да им
се отнема лицензът за работа и се забрани из-
вършването на тази дейност по надлежния ред.
(2) Компетентните власти на договарящите
страни взаимно се информират за предприети-
те действия.
(3) Разпоредбите на ал. 1 и 2 не изключват
прилагането на националното законодателст-
во на договорящата страна, на чиято територия
е извършено съответното нарушение.
Член 9
Защита на данните
(1) Договарящите страни заявяват, че дан-
ните и информацията, с изключение на офици-
алните статистически данни и отчети, ще бъ-
дат защитени срещу неправомерно разпростра-
нение в трети страни.
(2) Данни и информация могат да бъдат пре-
доставяни на компетентните органи на държав-
ната власт, прокуратурата и съда, в случай че те
са необходими за предприемане на наказател-
но производство. Предоставянето на всякакви
други данни е допустимо само с предварително
писмено съгласие от компетентните държавни
органи на другата договаряща страна.
Член 10
Непредвидени обстоятелства
В случай на извънредни обстоятелства, до-
вели до прекъсване на комбинирания превоз на
товари за повече от дванадесет часа, договаря-
щите страни се договарят да вземат съвместни
спешни мерки.